تورکیه ده گی جمهور رئیسلیک و ملت وکیللیک سیلاولری دنیاده هم تعقیب ایتیلدی.
خلق ارا خبر آژانسلری ینگیلیکلرنی " سونگگی دقیقه" بیلن بیردی. خبرلرده سیلاوده یوقاری سویه ده سیلاوچی نینگ قتنشگن لیگی گه دقت تارتیلدی.
انگلستان مطبوعاتیدن سکای نیوز "صندوقلرنینگ قریب 97 فایزی سنلدی، جمهور رئیسلیک رقابتیده رجب طیب ایردوغان 49،39 بیلن ایلگریده" دیدی.
بی بی سی نشرات ارگانی جمهور باشلیغی ایردوغان نینگ پایتخت انقره ده گی صحبتیده کیره ک بولگن تقدیرده ایککینچی دور سیلاولریگه تیار ایکن لیکلرینی بیراق ینه ده یوتوق قازا نه جکلریگه ایشانگن لیکلرینی ایتگن لیگینی بیلدیردی.
رویترز خبر آژانسی رای حسابلش جریانی نینگ دوام ایتیب تورگن لیگینی ایککی کاندیدنینگ هم 50 فایزنی اوتیش گه موفق بولمه گن لیگینی معلوم قیلدی.
آسوشیتدپرس خبر آژانسی هم جمهور باشلیغی ایردوغان نینگ سیلاونینگ ایککینچی دورگه قالگن تقدیرده اولکه نینگ قراریگه حرمت قیله جکلرینی ایتگن لیگینی بیلدیردی.
فرانسه 24 هم سیلاونینگ یوکسک احتمال ایککینچی دورگه قالیش خبرینی بیردی.
قطرنینگ الجزیره خبر آزانسی "ایلک سیلاو نتیجه لری ایردوغان نینگ اوزرقیبیدن ایلگریده ایکن لیگینی کورسته دی" دیدی.
امریکانینگ دی نیویورک تایمز گزیته سی 5 میلیون یاش سیلاوچی نینگ ایلک مرته آواز بیرگن لیگینی معلوم قیلیب ایردوغان و قلیچدار اوغلی نینگ ایککینچی دور سیلاوی بوییچه پیامینی ترقه تدی.
ایتالیا خبر آژانسی ANSA سیلاوگه قتنشیش نینگ یوقاریده ایکن لیگینی بیلدیردی.
میدل ایس ای Middle East Eye گزیته سی ایسه سیلاونینگ ایککینچی دورگه قالیشی نینگ کوتیلگن لیگینی یازدی.
دی گاردیان گزیته سی ایردوغان نینگ "سیلاو نتیجه لری نینگ حلی گچه انیقلنمه گن لیگی، ملتیمیزنینگ ترجیحی نینگ آچیق شکلده بیز تامانگه ایکن لیگینی کورسته دی" دیگن لیگینی اوقیووچیلری عکس ایتتیردی.
داگینس نیهاتر گزیته سی هم قتنشووچی سانی نینگ انچه کوپ ایکن لیگی گه دقت تارتدی.
یونان نینگ کتهمیرینی گزیته سی هم جمهور باشلیغی کاندیدلری نینگ 50 فایزنی اوتیش موفق بولمه یشی طفیلی 28 می تاریخیده ایککینچی دور سیلاو بولیب اوته جگینی یازدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
